Ius sanguinis
Ius sanguinis (ehk jus sanguinis, ladina keeles vereõigus) on kodakondsuspoliitika põhimõte, mille kohaselt riigi kodakondsust ei pälvita mitte sünnikoha, vaid vanema(te) või esivanema(te) kodakondsuse alusel. Vereõiguse põhimõttest lähtub muuhulgas Eesti Vabariigi põhiseadus. Paljudes riikides kasutatakse vereõiguse ja kohaõiguse põhimõtet korraga. Paljud riigid võimaldavad kodakondsuse omandamist ka naturalisatsiooni kaudu.